Sitt sýnist hverjum um ágæti facebook gjafaleikja , sumir elska þá á meðan öðrum finnst þeir vera plága . Í þessari grein munum við fjalla stuttlega um kosti og galla þessara leikja . Í grunninn eru gjafaleikir góð leið fyrir fyrirtæki til þess að ná til margra á samfélagsmiðlum líkt og facebook og instagram án þess að greiða fyrir dreifinguna en uppsetning og umgjörð þeirra skiptir miklu máli hvað varðar árangur . Svo hvaða atriði ber að hafa í huga ? Er vinningurinn nógu spennandi ? Það getur verið töluvert áhrifaríkara að gera einn stóran leik en marga minni en það veltur svolítið á hversu verðmætur og spennandi vinningurinn er . Eru skilaboðin skýr ? Ekki falla í þá gryfju að hafa leikinn of flókinn eða of langann . Einungis lítill hluti fólks les langan texta til enda svo hafðu aðalatriðin í byrjun . Alls ekki biðja um meira en tvær aðgerðir að hálfu þátttakenda í hverjum leik , helst bara eina . Hvert er markmið leiksins ? Ef þú vilt fleiri „ like “ eða fylgjendur á síðuna þína láttu þá þar við sitja , ef þú vilt sem mesta dreifingu á leiknum biddu þá þátttakendur að „ tagga “ vin , ekki biðja um allt . Gefðu viðeigandi vinning ? Ef þú mögulega getur , gefðu þá eitthvað sem þú selur sjálfur til að hámarka auglýsingagildið . Það er okkar mat að 1 - 2 vikur sé hæfilegur líftími facebook leikja . Ef þeir eru mikið styttri þá ertu ekki alltaf að ná nægilegra góðri dreifingu og ef þeir eru mikið lengri þá missir fólk áhugan og færri taka þátt en ella . Eru þátttakendur í leiknum áhugaverður markhópur fyrir þitt fyrirtæki ? Það er alltaf ákveðin hópur fólks sem er tilbúin að taka þátt í öllum leikjum en þetta er ekki endilega áhugaverður markhópur fyrir þitt fyrirtæki . Þú vilt ná til fólks sem er líklegt til að kaupa vöruna þína eða hafa áhuga á þínu fyrirtæki . Þess vegna skiptir gæði hér meira máli en magn , eins og svo oft í lífinu . Fylgstu leiknum eftir Leiðréttu hann ( gerðu hann skýrari ) ef að margir þátttakendur eru ekki að gera það sem þú baðst um og settu smá pening í dreifingu á leiknum ef hann er ekki að ná góðri dreifingu . Settu grípandi mynd við færsluna Myndefni er það sem grípur athyglina miklu frekar en textinn , settu vinnu í myndina sem þú birtir með leiknum og reyndu að hafa hana eins grípandi og hægt er . Ekki hafa texta of sölumiðaðan facebook leikir eru ekki beinar auglýsingar svo ekki hafa textann of sölumiðaðan því þá missir leikurinn marks . Markaðssettu gagnvart þeim sem taka þátt Nýttu þér markhópinn sem sýnir vörunni þinni áhuga og birtu auglýsingar gagnvart þeim hópi . Við vekjum athygli á því að þetta er ekki tæmandi listi en vonum að þetta verði þér að gagni .